কানাই ধোঁয়া ছেড়ে বললেন, তাহলে তেমন বিশেষ ক্ষমতাবান বিপস্নবী হলে বিদেশি শক্তি তাকে বাঁচাতে এগিয়ে আসতেও পারে। গুড ডিডাকশন। নৃপেণ তো যথেষ্ট গুরুত্বপূর্ণই। সে লালবাজারের ফিঙ্গারপ্রিন্ট ডিপার্টমেন্টে কাজ করেছে। আজিজুল হক আর রায় বাহাদুর হেম বসুর কাছে কাজ শিখেছে। ফিঙ্গারপ্রিন্টের বিশেষজ্ঞই বলা চলে। ডাচ, ফরাসি, পোর্তোরা তো যুদ্ধের আগের বছর এমন লোককে ফোর্সে চাইবেই। ওই সময়, কোনো ফরাসি জাহাজ কি পদুচেরি থেকে ছেড়েছিল? বা কোনো জাহাজ পদুচেরিতে এসেছিল? জর্জ তো ছাড়ছে ২২ সেপ্টেম্বর, তার সঙ্গে আরো পাঁচ-সাতদিনের টাইম উইন্ডোতে ইনফরমেশনটা চাই। ক্যালকাটা পোর্টের আর্কাইভে শিওর থাকবে, পদুচেরি পোর্টকে ক্লোজলি ওয়াচ করা হতো। পোর্টে না পেলে, ওয়াচ ডিপার্টমেন্টের পুরনো মালখানাটা একবার দেখিস। নাকের ডগায় ফরাসিদের ব্রিটিশরা কোনোদিনই ভালোচোখে নেয়নি।